CELEX: 52011PC0607
Language: lv
Date: 2011-10-06
Title: Priekšlikums EIROPAS PARLAMENTA UN PADOMES REGULA par Eiropas Sociālo fondu un Regulas (EK) Nr. 1081/2006 atcelšanu

|
			
		
		
		52011PC0607
		
			Priekšlikums EIROPAS PARLAMENTA UN PADOMES REGULA par Eiropas Sociālo fondu un Regulas (EK) Nr. 1081/2006 atcelšanu /* COM/2011/0607 galīgā redakcija - 2011/0268 (COD) */
			
				
		
		
			
			   	PASKAIDROJUMA RAKSTS
1.           PRIEKŠLIKUMA KONTEKSTS
Bezdarbs un joprojām augstais
nabadzības līmenis liek rīkoties gan ES, gan valsts
līmenī. Patlaban gandrīz 23 miljoni cilvēku ir
bezdarbnieki, un aplēsts, ka vairāk nekā 113 miljoni
ietilpst nabadzības vai atstumtības riska grupā. Vienas no
galvenajām Eiropas iedzīvotāju rūpēm ir sociālie
un nodarbinātības jautājumi, un tā ir joma, kurā tiek
gaidīts lielāks Savienības atbalsts. Citas problēmas, ar ko
saskaras Savienība, attiecas uz nepietiekamu prasmju līmeni,
neapmierinošiem rezultātiem aktīvajā darba tirgus politikā
un izglītības sistēmā, nelabvēlīgos
apstākļos esošu grupu sociālo atstumtību un zemu
darbaspēka mobilitāti. Tādēļ nepieciešamas gan
politikas iniciatīvas, gan konkrēta atbalsta rīcība.
Finanšu un ekonomikas krīze,
demogrāfijas un migrācijas tendences un straujās
tehnoloģiju pārmaiņas ir saasinājušas daudzas no šīm
problēmām. Ja tās netiks efektīvi risinātas, tās
var radīt būtisku šķērsli sociālai kohēzijai un
konkurētspējai. Tāpēc ir būtiski, lai izaugsmi
veicinošus ieguldījumus infrastruktūrā, reģionu
konkurētspējā un uzņēmējdarbības
attīstībā pavadītu saistīti pasākumi
ilgtspējīgu darba vietu izveidē tādās jomās
kā darba tirgus politika, izglītība un apmācība,
sociālā iekļaušana, darbinieku, uzņēmumu un
uzņēmēju pielāgošanās spējas un
administratīvās spējas.
Eiropas Sociālais fonds (ESF) atbalsta
tādas politikas jomas un prioritātes, kuru mērķis ir
panākt progresu virzībā uz pilnu nodarbinātību,
kāpināt darba kvalitāti uz ražīgumu, uzlabot darba ņēmēju
ģeogrāfisko un profesionālo mobilitāti Savienības
teritorijā, uzlabot izglītības un apmācības
sistēmas un veicināt sociālo iekļaušanu,
tādējādi sekmējot ekonomikas, sociālo un
teritoriālo kohēziju.
Tā kā tiks panākta pilnīga
ESF atbilstība stratēģijai "Eiropa 2020" un tās
pamatmērķiem, fondam būtu jāatbalsta dalībvalstu
politikas jomas atbilstoši integrētajām pamatnostādnēm, kas
pieņemtas saskaņā ar Līguma 121. pantu un
148. panta 4. punktu, kā arī ieteikumiem par valsts reformu
programmām. Eiropas Sociālā fonda, kā viena no
struktūrfondiem, minimālā atbalsta daļu un apjomu
noteikšana nodrošinās Savienības prioritāšu pienācīgu
atspoguļojumu ieguldījumu apjomā, kas tieši paredzēts
Eiropas iedzīvotājiem.
ESF atbalsts veicinās arī citas
stratēģijas "Eiropa 2020" būtiskās
prioritātes, piemēram, ieguldījumu stiprināšanu
pētniecībā un inovācijā, informācijas un
komunikāciju tehnoloģiju izmantošanu un piekļuves uzlabošanu tām,
mazo un vidējo uzņēmumu konkurētspējas
palielināšanu, atbalstu pārejai uz ekonomiku ar zemu oglekļa
dioksīda emisiju līmeni, vides aizsardzības un
ilgtspējīgas resursu izmantošanas veicināšanu. ESF darbosies
sinerģijā ar jauno integrēto sociālo pārmaiņu un
inovācijas programmu. Kopā tās veidos visaptverošu Eiropas
nodarbinātības un sociālās iekļaušanas
iniciatīvu.
2.           APSPRIEŠANĀS AR
IEINTERESĒTAJĀM PERSONĀM UN IETEKMES NOVĒRTĒJUMU
REZULTĀTI
Šā priekšlikuma izstrādē
ņemti vērā visi rezultāti, kas iegūti
sabiedriskajā apspriešanā par Piekto progresa ziņojumu par
ekonomikas, sociālo un teritoriālo kohēziju[1], ES
budžeta pārskatīšanu[2]
un par daudzgadu finanšu shēmas priekšlikumiem[3].
Sabiedriskā apspriešana par Piektā
kohēzijas ziņojuma secinājumiem noritēja no 2010. gada
12. novembra līdz 2011. gada 31. janvārim un tika
noslēgta ar Kohēzijas forumu. Kopumā tika saņemtas 444
atbildes. Respondentu vidū bija dalībvalstis, reģionu un
vietējās iestādes, sociālie partneri, Eiropas interešu
organizācijas, nevalstiskās organizācijas, iedzīvotāji
un citas ieinteresētās personas. Sabiedriskajā apspriešanā
tika uzdota virkne jautājumu par kohēzijas politikas nākotni.
Rezultātu apkopojums tika publicēts 2011. gada
13. maijā[4].
Turklāt tika rīkotas specifiskas
konferences un semināri, īpašu uzmanību pievēršot ESF
nākotnei. 2010. gada jūnijā notikusī konference
"ESF un Eiropa 2020" saveda vienkopus vairāk nekā 450
augsta līmeņa pārstāvjus no valsts iestādēm,
sociālo partneru un pilsoniskās sabiedrības pārstāvjus
ES un valsts līmenī, kā arī no trešām valstīm.
Turklāt 2010. decembrī noritēja seminārs par ESF
nākotni, kurā piedalījās NVO un sociālie partneri.
Papildus iepriekšminētajam
2010. gada 7. oktobrī Eiropas Parlaments pieņēma
rezolūciju par kohēzijas politikas un Eiropas Sociālā fonda
nākotni[5].
Eiropas Komisija lūdza un saņēma atzinumus no Ekonomikas
un sociālo lietu komitejas[6]
un Reģionu komitejas[7].
Ekspertu ieteikumi tika sniegti, izmantojot
ESF komitejas ad-hoc grupu par Eiropas Sociālā fonda
nākotni; tā ir neformāla dalībvalstu un sociālo
partneru ekspertu grupa. Laikposmā no 2009. decembra līdz
2011. gada martam ad hoc grupa tikās 7 reizes. Turklāt,
lai apspriestu kopējos rādītājus, tika izveidota
dalībvalstu pārstāvju darba grupa. Tā sanāca kopā
četras reizes un sagatavoja bāzi ierosinātajiem rādītājiem.
ESF komiteja savā 2010. gada 3. jūnija un 2011. gada
10. marta sanāksmē pati publicēja atzinumus par ESF
nākotni. Gan Nodarbinātības komiteja (EMCO), gan
Sociālās aizsardzības komiteja (SPC) attiecīgi
2011. gada janvārī un martā arī publicēja
īpašus atzinumus.
Tika izmantoti arī ex-post
novērtējumu rezultāti par 2000.-2006. gada programmām,
kā arī plašs pētījumu klāsts. Tika veikts īpašs
ietekmes novērtējums par ESF regulu; šis novērtējums bija
viens no triju ietekmes novērtējumu paketes, kurā ietverti
arī ERAF un Kohēzijas fonda regula, kā arī ietekmes novērtējums
par Vispārējo regulu, ar kuru reglamentē ESF, ERAF un
Kohēzijas fondu.
Ietekmes novērtējumā par ESF
regulu lielākā uzmanība tika pievērsta instrumenta
darbības jomai un vienam īpašam vienkāršošanas aspektam. Tajā
tika izskatīta arī saikne starp papildināmību un finanšu
instrumentiem, kas pieejami Komisijas Nodarbinātības, sociālo
lietu un iekļautības ģenerāldirektorātam, jo
īpaši ESF, Eiropas Globalizācijas pielāgošanās fonds,
programma "Progress", EURES un mikrofinansēšanas
instruments "Progress".
ESF nozīmei ir ļoti plašs atbalsts.
Tiek uzskatīts, ka ESF nodrošina ievērojamu Eiropas pievienoto
vērtību, ļaujot dalībvalstīm un reģioniem
risināt Eiropas galvenās prioritātes, izmantojot Eiropas
finansējumu. To uzskata par nozīmīgu sastāvdaļu
tādu galveno problēmu risināšanā, ar kurām saskaras
Eiropas iedzīvotāji, kā arī virzībā uz
stratēģijā "Eiropa 2020" noteikto mērķu
sasniegšanu. Par svarīgu efektīva atbalsta priekšnoteikumu tiek
uzskatīta koncentrēšanās uz galveno problēmu
risināšanu un Padomes ieteikumiem. Tāpat par nopietnu un
risināmu jomu tiek uzskatīta atbalsta sarežģītības
mazināšana un ar to saistītais revīzijas slogs, jo īpaši
mazākiem saņēmējiem.
3.           PRIEKŠLIKUMA JURIDISKIE ASPEKTI
Eiropas Sociālais fonds (ESF) tika
izveidots ar Līguma par Eiropas Savienības darbību (LESD jeb
Līgums) 162. pantu. ES kohēzijas veicināšanas
finansējuma pārskata laika plānojums ir saistīts ar
priekšlikumu jaunajai daudzgadu finanšu shēmai, kas iekļauta
Komisijas darba programmā.
Šis regulas priekšlikums ir balstīts uz
LESD 164. pantu. Ar Padomes Regulu (ES) Nr. [..] nosaka struktūrfondu
un Kohēzijas fonda darbības struktūru un īpaši
izklāsta tematiskos mērķus, principus un noteikumus
attiecībā uz programmu veidošanu, uzraudzību un
vērtēšanu, pārvaldi un kontroli.
Minētajā vispārējā
struktūrā šis priekšlikums definē ESF pamatuzdevumu un
darbības jomu līdztekus saistītajām ieguldījumu
prioritātēm, kas risina tematiskos mērķus un nosaka
īpašus nosacījumus attiecībā uz ESF
līdzfinansētajām darbības programmām un attiecībā
uz atbilstīgajiem izdevumiem.
ESF darbosies LESD 174. panta
kontekstā, kas paredz Eiropas Savienības rīcību ekonomikas,
sociālās un teritoriālās kohēzijas stiprināšanai
un veicina vispārēju harmonisku attīstību, tiecoties
samazināt dažādu reģionu attīstības līmeņa
atšķirības un veicinot vismazāk attīstīto reģionu
izaugsmi.
Kā uzsvērts ES budžeta
pārskatīšanā: "ES budžets būtu jāizmanto, lai
finansētu ES sabiedrisko labumu, pasākumus, ko dalībvalstis un
reģioni nevar finansēt paši, vai kad tas var dot labākus
rezultātus."[8].
Tā kā ESF uzdevumi ir paredzēti Līgumā un politika ir
īstenota saskaņā ar dalītas pārvaldības principu,
kā arī ievērojot dalībvalstu un reģionu iestāžu
pilnvaras, šajā priekšlikumā ņemts vērā
subsidiaritātes princips.
4.           IETEKME UZ BUDŽETU
Komisijas daudzgadu finanšu shēmas
priekšlikumā kohēzijas politikai laikposmā no 2014. gada
līdz 2020. gadam paredzēti EUR 376 miljardi.
 Ierosinātais budžets 2014.–2020. gadam || Miljardi EUR || Minimālā ESF daļa || Izrietošais minimālais ESF apjoms miljardos EUR 
 Mazāk attīstītie reģioni Pārejas reģioni Attīstītākie reģioni Teritoriāla sadarbība Kohēzijas fonds Papildu piešķīrums attālākajiem reģioniem un mazapdzīvotiem reģioniem || 162,6 38,9 53,1 11,7 68,7 0,926 || 25 % 40 % 52 % - - - || 40,7 15,6 27,6 - - -   
 "Eiropas Savienošanas” finanšu mehānisms transporta, enerģētikas un IKT nozarē || EUR 40 miljardi (plus EUR 10 miljardi, kas īpaši izdalīti Kohēzijas fonda iekšējiem mērķiem) || - ||   
*Visas summas
nemainīgās 2011. gada cenās
Lai kāpinātu fondu spēju
sasniegt stratēģijas "Eiropa 2020" pamatmērķus,
šajā priekšlikumā noteiktas ESF atbalsta minimālās
daļas katrai reģionu kategorijai, kas definēta
vispārējās regulas priekšlikumā. No tā izriet, ka
minimālā vispārējā ESF daļa ir 25 % no
budžeta, kas piešķirts kohēzijas politikai (izņemot
piešķīrumu "Eiropas Savienošanas" mehānismam), t.i.,
EUR 84 miljardi. Norādītajā minimālajā ESF
piešķīrumā iekļauts budžets (EUR 2,5 miljardi)
topošajam Komisijas priekšlikumam par pārtikas atbalstu
vistrūcīgākajām personām.
5.           REGULAS
SATURA KOPSAVILKUMS
Attiecībā uz darbības jomu ESF
regulas projektā 2014.–2020. gadam ierosināts paredzēt ESF
četriem tematiskajiem mērķiem visā Eiropas
Savienībā, proti, i) nodarbinātības un darbaspēka
mobilitātes veicināšana, ii) ieguldījumi
izglītībā, prasmēs un mūžizglītībā,
iii) sociālās iekļaušanas veicināšana un cīņa ar
nabadzību, iv) institucionālās spējas un efektīvas
publiskās pārvaldes veicināšana. Katrs tematiskais
mērķis ir izteikts intervences kategorijās vai
"ieguldījumu prioritātēs". Turklāt ESF būtu
jāsekmē arī citi tematiskie mērķi, piemēram,
atbalsts pārejai uz ekonomiku ar zemu oglekļa dioksīda emisiju
līmeni, pret klimata pārmaiņām noturīgu,
resurstaupīgu, ekoloģiski ilgtspējīgu ekonomiku,
informācijas un komunikāciju tehnoloģiju izmantošanas
uzlabošana, pētniecības, tehnoloģiju attīstības un
inovācijas stiprināšana, kā arī mazo un vidējo
uzņēmumu konkurētspējas palielināšana.
Lai sasniegtu pietiekamu un uzskatāmu
ietekmi, nepieciešama finansējuma koncentrācija. Lai panāktu
minēto koncentrāciju, ierosināts:
–                        
sniegt administratīvo spēju atbalstu
tādām valstīm, kurās ir mazāk attīstītie
reģioni vai tās ir atbilstīgas saņemt Kohēzijas fonda
atbalstu;
–                        
veltīt vismaz 20 % no ESF atbalsta
"sociālās iekļaušanas veicināšanai un cīņai
ar nabadzību";
–                        
koncentrēt finansējumu darbības
programmās ierobežotam "ieguldījumu prioritāšu"
skaitam.
Turklāt regulas projektā ir
paskaidrots un stiprināts ESF ieguldījums Savienības
apņēmībā izskaust nevienlīdzību starp
sievietēm un vīriešiem un nepieļaut diskrimināciju.
Dalībvalstīm būtu jāapvieno izturīga vienādu
iespēju pieeja ar īpašiem pasākumiem, lai veicinātu dzimumu
līdztiesību un nediskrimināciju.
Tāpat regulas projekta mērķis
ir stiprināt sociālo inovāciju un transnacionālo
sadarbību ESF jomā, izmantojot stimulus, piemēram augstākas
līdzfinansējuma likmes piešķiršana prioritātēm,
īpaša programmu veidošanas un uzraudzības kārtība, kā
arī lielāka Komisijas nozīme labās prakses apmaiņā
un izplatīšanā, kopīgi pasākumi un sasniegumi visā
Savienības teritorijā.
Attiecībā uz uzraudzības un
vērtēšanas sistēmām regulas projektā ir
ierosināti minimālie kvalitātes standarti un noteikti
obligātie kopējie rādītāji. Tam būtu
jānodrošina izturīgi un uzticami uzraudzības sniegtie dati,
kurus iespējams viegli apkopot ES līmenī, kā arī tas,
lai vērtēšanas procesā tiktu pievērsta uzmanība ESF
atbalsta efektivitātei un ietekmei.
Regulas projektā liela uzmanība
pievērsta sociālo partneru un nevalstisko organizāciju
iesaistīšanai ESF prioritāšu un darbību programmu veidošanā
un īstenošanā. Tādēļ regulas projektā
rosināts piešķirt mazāk attīstītajiem reģioniem
un valstīm pienācīgu ESF resursu apjomu pasākumiem
sociālo partneru un nevalstisko organizāciju spēju veidošanai.
Ņemot vērā to būtisko nozīmi nodarbinātības,
izglītības un sociālās iekļaušanas jomā, tiks
atbalstītas arī kopīgas sociālo partneru darbības. 
Līdzīgi, regulas projektā
ierosināts noteikt ierobežotu skaitu īpašu atbilstības
noteikumu, lai mazākiem saņēmējiem un darbībām
veicinātu piekļuvi ESF finansējumam, kā arī lai
ņemtu vērā ESF darbību dažādību un ESF atbalsta
saņēmēju atšķirīgo veidu salīdzinājumā
ar citiem fondiem. Lai nodrošinātu, ka vienkāršošana nonāk
līdz saņēmējiem, regulas projektā ierosināts
paplašināt vienkāršotus izmaksu risinājumus, tostarp nosakot to
obligātu izmantošanu mazākām darbībām. Minētie
nosacījumi saņēmējiem un vadošajām iestādēm
atvieglos administratīvo slogu un stiprinās ESF orientāciju uz
rezultātiem, kā arī veicinās kļūdu biežuma
samazināšanu.
Visbeidzot, ir ieviesti īpaši
instrumenti, lai mudinātu dalībvalstis un reģionus pieteikties
ESF atbalstam, un tādējādi palielinātu tādu fonda
finanšu pasākumu kapacitāti, kas atbalsta nodarbinātību,
izglītību un sociālo iekļaušanu.         

2011/0268 (COD)
Priekšlikums
EIROPAS PARLAMENTA UN PADOMES REGULA
par Eiropas Sociālo fondu un Regulas (EK)
Nr. 1081/2006 atcelšanu
EIROPAS PARLAMENTS UN EIROPAS
SAVIENĪBAS PADOME,
ņemot vērā Līgumu par
Eiropas Savienības darbību un jo īpaši tā 164. pantu,
ņemot vērā Eiropas Komisijas
priekšlikumu[9],
pēc leģislatīvā akta projekta
nosūtīšanas valstu parlamentiem,
ņemot vērā Eiropas Ekonomikas
un sociālo lietu komitejas atzinumu[10],
ņemot vērā Reģionu
komitejas atzinumu[11],
saskaņā ar parasto likumdošanas
procedūru,
tā kā:
(1)              
Ar Regulu (ES) Nr. [..] ir noteikta
Eiropas Sociālā fonda (ESF), Eiropas Reģionālās
attīstības fonda (ERAF), Kohēzijas fonda, Eiropas
Lauksaimniecības fonda lauku attīstībai un Eiropas
Jūrniecības un zivsaimniecības fonda darbības
struktūra un jo īpaši paredzēti tematiskie mērķi,
principi un noteikumi saistībā ar programmu veidošanu,
uzraudzību un vērtēšanu, pārvaldību un kontroli.
Tādēļ ir jānorāda Eiropas Sociālā fonda
pamatuzdevums un darbības joma kopā ar saistītajām
ieguldījumu prioritātēm, kuras sekmē tematisko
mērķu sasniegšanu, kā arī jānosaka īpaši
nosacījumi saistībā ar to darbību veidiem, kuras var
finansēt no ESF.
(2)              
ESF būtu jāuzlabo
nodarbinātības iespējas, jāveicina izglītība un
mūžizglītība, kā arī jāizstrādā
aktīvas iekļaušanas politika atbilstoši ar Līguma 162. pantu
noteiktajiem ESF uzdevumiem un tādējādi atbilstoši Līguma
174. pantam jāsniedz ieguldījums ekonomikas, sociālajā
un teritoriālajā kohēzijā. Saskaņā ar Līguma
9. panta noteikumiem, ESF jāņem vērā prasības,
kas saistītas ar augsta nodarbinātības līmeņa
veicināšanu, atbilstīga sociālās aizsardzības
līmeņa nodrošināšanu, ar sociālās atstumtības
apkarošanu, kā arī ar izglītības, mācību un
cilvēku veselības aizsardzības līmeņa
paaugstināšanu. 
(3)              
Eiropadome 2010. gada 17. jūnija
sanāksmē aicināja visus kopējās politikas virzienus,
tostarp Kohēzijas politiku, atbalstīt stratēģiju gudrai,
ilgtspējīgai un integrējošai izaugsmei "Eiropa 2020"[12]. Lai
nodrošinātu pilnīgu ESF atbilstību minētās
stratēģijas mērķiem, jo īpaši attiecībā uz
nodarbinātību, izglītību un cīņu ar sociālo
atstumtību, ESF būtu jāatbalsta dalībvalstis Padomes
ieteikumu par dalībvalstu un Savienības ekonomikas politikas
vispārējām pamatnostādnēm īstenošanā,
kā arī Padomes lēmumu par dalībvalstu
nodarbinātības politikas pamatnostādnēm
īstenošanā, kas pieņemti saskaņā ar Līguma
121. panta un 148. panta 4. punkta noteikumiem. Fondam būtu
jāveicina arī pamatiniciatīvu īstenošana īpaši
attiecībā uz "Jaunu prasmju un darba vietu programmu"[13],
"Jaunatne kustībā"[14] un "Eiropas platformu cīņai
pret nabadzību un sociālo atstumtību"[15]. ESF
sniegs atbalstu arī iniciatīvu "Digitālā programma
Eiropai"[16]
un "Inovācijas savienība"[17] darbībām.
(4)              
Eiropas Savienība saskaras ar
strukturālām problēmām, ko izraisījusi ekonomikas
globalizācija, tehnoloģiju attīstība un strauji novecojošs
darbaspēks, kā arī arvien lielāku prasmju un
darbaspēka trūkumu atsevišķās nozarēs un
reģionos. Minētajiem faktoriem pievienojas ekonomikas un finanšu
krīze, kuras ietekmē paaugstinājās bezdarba līmenis,
īpaši skarot jaunatni un citas neaizsargātas grupas, piemēram,
migrantus. ESF būtu jācenšas veicināt nodarbinātību un
jāatbalsta darbaspēka mobilitāte, jāinvestē
izglītībā, prasmēs un mūžizglītībā,
jāveicina sociālā iekļaušana un jācīnās ar
nabadzību. Uzlabojot darba ņēmēju starptautisko
ģeogrāfisko mobilitāti, tādējādi veicinot darba
tirgu veiksmīgāku darbību, ESF jo īpaši būtu
jāatbalsta Eiropas Nodarbinātības dienesti (EURES
darbības) attiecībā uz darba ņēmēju
pieņemšanu darbā un saistīto informāciju, ieteikumiem un
konsultāciju pakalpojumiem valsts un pārrobežu līmenī.
(5)              
Papildus minētajām prioritātēm
mazāk attīstītajos reģionos un dalībvalstīs,
kā arī nolūkā palielināt ekonomisko izaugsmi un
nodarbinātības iespējas, būtu jāuzlabo tādu ieinteresēto
personu publiskās pārvaldes efektivitāte, kuras nodrošina
nodarbinātību, izglītību un sociālo politiku, un
jāstiprina institucionālās spējas.
(6)              
Cenšoties sasniegt primāros tematiskos
mērķus, ESF būtu jāsniedz ieguldījums minēto
jautājumu risināšanā. Šajā kontekstā ESF būtu
jāatbalsta darbaspēka pāreja uz dabai labvēlīgākām
prasmēm un darba vietām, jo īpaši attiecībā uz
energoefektivitāti, atjaunojamiem energoresursiem un ilgtspējīga
transporta nozarēm, ņemot vērā Savienības vēlmi
palielināt to ES budžeta proporciju, kas attiecas uz klimata
optimizāciju vismaz līdz 20 %, piesaistot ieguldījumus no dažādām
politikas jomām. 
(7)              
ESF būtu jāpiedalās
stratēģijā "Eiropa 2020'', nodrošinot Eiropas
Savienības prioritātēm lielāku atbalsta koncentrāciju.
Konkrēti, ESF, izmantojot minimālu nodalītu
piešķīrumu, būtu jāpalielina atbalsts cīņai ar
sociālo atstumtību un nabadzību. Atkarībā no
atbalstītā reģiona attīstības līmeņa
būtu jāierobežo arī ESF atbalsta ieguldījumu
prioritātes un piedāvājums.
(8)              
Lai nodrošinātu tādu rezultātu, kas
sasniegti ESF atbalstītās darbībās Eiropas
līmenī, labāku vērtēšanu un ciešāku uzraudzību,
būtu jānosaka kopīgs īstenošanas un rezultātu kopums.
(9)              
Prasmīga un efektīva ESF atbalstīto
darbību īstenošana ir atkarīga no labas pārvaldības un
partnerības starp visiem attiecīgajiem teritoriālajiem un
sociālekonomiskajiem partneriem, jo īpaši sociālajiem partneriem
un nevalstiskajām organizācijām. Tādēļ
dalībvalstīm nepieciešams mudināt sociālos partnerus un
nevalstiskās organizācijas līdzdarboties ESF atbalsta
īstenošanā.
(10)          
Dalībvalstīm un Komisijai būtu
jānodrošina, lai ESF finansiālo atbalstu saņēmušo
prioritāšu īstenošana veicinātu sieviešu un vīriešu
līdztiesību atbilstoši Līguma 8. panta noteikumiem.
Novērtējumos konstatēts, cik svarīgi visos programmu
aspektos ņemt vērā dzimumu jautājumu, nodrošinot īpašu
pasākumu veikšanu dzimumu līdztiesības veicināšanai.
(11)          
Saskaņā ar Līguma 10. panta
noteikumiem, ESF finansiālo atbalstu saņēmušo prioritāšu
īstenošanai būtu jāsniedz ieguldījums cīņā
pret diskrimināciju dzimuma, rases vai etniskās izcelsmes,
reliģijas vai pārliecības, invaliditātes, vecuma vai dzimumorientācijas
dēļ. ESF būtu jāatbalsta to ANO Konvencijā par
invalīdu tiesībām paredzēto pienākumu
izpilde, kas, cita starpā, attiecas uz izglītību, darbu,
nodarbinātību un pieejamību. ESF būtu jāveicina
arī pāreja no institucionālās aprūpes uz aprūpi vietējā
līmenī.
(12)          
Atbalsts sociālajai inovācijai ir
neatsverams, lai uzlabotu politikas atbilstību sociālām
pārmaiņām un lai sekmētu un atbalstītu inovatīvus
sociālos uzņēmumus. Konkrēti, politikas
efektivitātes kāpināšanā un tādējādi
īpaša ESF atbalsta saņemšanas attaisnojumā neatsverama
nozīme ir inovatīvu risinājumu testēšanai un
izvērtēšanai pirms to plašākas pielietošanas.
(13)          
Starptautiskai sadarbībai ir būtiska
pievienotā vērtība, un tā nepieciešama, lai stiprinātu
Komisijas nozīmi pieredzes apmaiņas veicināšanā un
attiecīgo iniciatīvu īstenošanas koordinēšanā.
(14)          
Lai īstenotu stratēģiju
"Eiropa2020" un sasniegtu tās pamatmērķus, ir
nepieciešama reģionālo un vietējo ieinteresēto personu
mobilizācija. Lai reģionu un vietējās iestādes,
pilsētas, sociālos partnerus un nevalstiskās organizācijas
vēl aktīvāk iesaistītu programmu īstenošanā, var
izmantot un atbalstīt teritoriālos līgumus, vietējās
iniciatīvas nodarbinātībai un sociālajai iekļaušanai,
vietējās sabiedrības vadītas attīstības
stratēģijas un ilgtspējīgas pilsētvides
attīstības stratēģijas. 
(15)          
Regula (ES) Nr. [..] nodrošina, ka noteikumi
par attaisnotajiem izdevumiem tiks noteikti valsts līmenī ar dažiem
izņēmumiem, kuriem ir jānosaka īpaši nosacījumi
attiecībā uz ESF.
(16)          
ESF izmantošanas vienkāršošanas un
kļūdu riska mazināšanas nolūkā, kā arī
attiecībā uz ESF atbalstīto darbību
īpatnībām, ir lietderīgi noteikt nosacījumus, kas
papildina Regulas (ES) Nr. [..] 57. un 58. pantu. 
(17)          
Lai atbalstītu, piemēram, studentus,
darba vietu izveidi, darbaspēka mobilitāti, sociālo
iekļaušanu un sociālo uzņēmējdarbību,
dalībvalstis un reģioni būtu jāmudina izmantot ESF ar
finanšu instrumentu palīdzību.
(18)          
Atbilstoši Līguma par Eiropas Savienības
darbību 290. panta noteikumiem, tiesības pieņemt
leģislatīvos aktus nodod Komisijai, lai definētu vienību
izmaksu standarta shēmas un vienreizējos maksājumus un to
maksimālās summas atbilstoši dažādiem darbību veidiem,
kā arī noteiktu īpašus noteikumus un nosacījumus garantijām,
kas balstītas uz politiku. Sevišķi svarīgi, lai sagatavošanas darba
gaitā Komisija pienācīgi apspriestos, tostarp speciālistu
līmenī. Komisijai, sagatavojot un izstrādājot
deleģētos aktus, būtu jānodrošina vienlaicīga,
savlaicīga un atbilstoša attiecīgo dokumentu nosūtīšana
Eiropas Parlamentam un Padomei.
(19)          
Šī regula aizstāj Eiropas Parlamenta un
Padomes 2006. gada 5. jūlija Regulu (EK) Nr. 1081/2006
par Eiropas Sociālo fondu un Regulas (EK) Nr. 1784/1999
atcelšanu[18].
Tādēļ minētā regula būtu jāatceļ,
IR PIEŅĒMUŠI ŠO REGULU.
I nodaļa
Vispārīgi noteikumi
1. pants
Priekšmets
Ar šo regulu nosaka Eiropas Sociālā
fonda (ESF) pamatuzdevumu, tā atbalsta jomas, īpašus noteikumus un
izdevumu veidus, kas ir atbilstīgi atbalsta saņemšanai.
2. pants
Pamatuzdevums
1.                      
ESF sekmē augstu nodarbinātības un
darba kvalitātes līmeni, atbalsta darbaspēka
ģeogrāfisko un profesionālo mobilitāti, veicina
minētā darbaspēka pielāgošanos pārmaiņām,
rosina augstu izglītības un apmācības līmeni, veicina
dzimumu līdztiesību, vienlīdzīgas iespējas un
nediskrimināciju, uzlabo sociālo iekļaušanu un apkaro nabadzību,
tādējādi sekmējot Eiropas Savienības prioritātes
attiecībā uz ekonomikas, sociālās un teritoriālās
kohēzijas stiprināšanu.
2.                      
To panāk, atbalstot dalībvalstu centienus
sasniegt stratēģijas gudrai, ilgtspējīgai un
integrējošai izaugsmei "Eiropa 2020" prioritātes un
pamatmērķus. ESF atbalsta politikas virzienu un darbību
izstrādi un īstenošanu, ņemot vērā
integrētās pamatnostādnes dalībvalstu ekonomikas un
nodarbinātības politikai[19]
un Padomes ieteikumus par valsts reformu programmām.
3.                      
ESF sniedz atbalstu cilvēkiem, tostarp
nelabvēlīgā situācijā esošām grupām,
piemēram, ilgtermiņa bezdarbniekiem, cilvēkiem ar
īpašām vajadzībām, migrantiem, etniskajām
minoritātēm, nelabvēlīgos apstākļos esošām
kopienām un cilvēkiem, kas saskaras ar sociālo atstumtību.
ESF nodrošina atbalstu uzņēmumiem, sistēmām un
struktūrām nolūkā veicināt to pielāgošanos
jauniem uzdevumiem un sekmēt labu pārvaldību un reformu
īstenošanu, jo īpaši nodarbinātības, izglītības
un sociālās politikas jomā.
3. pants
Atbalsta jomas
1.                      
Atbilstoši tālāk tekstā
uzskaitītajiem tematiskajiem mērķiem un saskaņā ar
Regulas (ES) Nr. [..] 9. panta noteikumiem ESF sniedz atbalstu
šādām ieguldījumu prioritātēm: 
(a)         
nodarbinātības un darbaspēka
mobilitātes veicināšana, izmantojot:
i)        darba meklētāju un
neaktīvu cilvēku piekļuvi nodarbinātībai, tostarp
vietējas nodarbinātības iniciatīvas un atbalstu
darbaspēka mobilitātei;
ii)       nodarbinātībā,
izglītībā vai apmācībā neiesaistītas
jaunatnes ilgtspējīgu integrāciju darba tirgū;
iii)      pašnodarbinātību,
uzņēmējdarbības un uzņēmumu izveidi;
iv)      vīriešu un sieviešu
līdztiesību un profesionālās un privātās
dzīves līdzsvarošanu;
v)       darba ņēmēju,
uzņēmumu un uzņēmēju pielāgošanos
pārmaiņām;
vi)      aktīvas un veselīgas
vecumdienas;
vii)     darba tirgus iestāžu
modernizēšanu un stiprināšanu, tostarp pasākumus
starptautiskās darbaspēka mobilitātes uzlabošanai;
(b)         
ieguldījumi izglītībā,
prasmēs un mūžizglītība, izmantojot:
i)        priekšlaicīgas mācību
pārtraukšanas samazināšanu un vienlīdzīgas piekļuves
veicināšanu kvalitatīvai pirmsskolas, pamatskolas un vidusskolas
izglītībai;
ii)       augstākās
izglītības vai pielīdzināma līmeņa
izglītības kvalitātes, efektivitātes un pieejamības
uzlabošanu nolūkā kāpināt līdzdalības un
sasniegumu līmeni;
iii)      piekļuves uzlabošanu mūžizglītībai,
darbaspēka prasmju un kompetenču kvalifikācijas celšanu un darba
tirgus nozīmes palielināšanu izglītības un
apmācības sistēmā; 
(c)         
sociālās iekļaušanas
veicināšana un cīņa ar nabadzību, izmantojot:
i)        aktīvu iekļaušanu;
ii)       nelabvēlīgos
apstākļos esošu kopienu, piemēram, romu, integrāciju;
iii)      diskriminācijas dzimuma, rases vai
etniskās izcelsmes, reliģijas vai pārliecības,
invaliditātes, vecuma vai dzimumorientācijas dēļ
apkarošanu;
iv)      piekļuves uzlabošanu pieejamiem,
ilgtspējīgiem un augsti kvalificētiem pakalpojumiem, tostarp
veselības aprūpei un vispārējas nozīmes
sociālajiem pakalpojumiem;
v)       sociālekonomikas un sociālo
uzņēmumu veicināšanu;
vi)      vietējās sabiedrības
vadītas attīstības stratēģijas;
(d)         
institucionālās spējas un
efektīvas publiskās pārvaldes veicināšana, izmantojot:
i)        ieguldījumus
institucionālās spējas un efektīvā publiskajā
pārvaldē un publiskajos pakalpojumos, lai panāktu reformas,
labāku regulējumu un labu pārvaldību.            
Minētā ieguldījumu prioritāte ir piemērojama visā
to dalībvalstu teritorijā, kurās atrodas vismaz viens NUTS
II līmeņa reģions, kā noteikts Regulas (ES)
Nr. [..] 82. panta 2. punkta a) apakšpunktā, vai
dalībvalstīs, kuras ir atbilstīgas saņemt Kohēzijas
fonda atbalstu;
ii)       spēju veidošanu
ieinteresētajām personām, kuras risina nodarbinātības,
izglītības un sociālās politikas jautājumus, un nozaru
un teritoriālos līgumus, lai koncentrētos reformām valsts,
reģionu un vietējā līmenī. 
2.                      
Izmantojot 1. pantā uzskaitītās
ieguldījumu prioritātes, ESF sekmēs Regulas (ES) Nr. [..]
9. pantā minētos citus tematiskos mērķus:
(a)         
atbalsts pārejai uz ekonomiku ar zemu
oglekļa dioksīda emisiju līmeni, pret klimata
pārmaiņām noturīgu, resurstaupīgu, ekoloģiski
ilgtspējīgu ekonomiku, reformējot izglītības un apmācības
sistēmu, kā arī pielietojot prasmju un kvalifikāciju
pielāgošanu, darbaspēka kvalifikācijas celšanu un jaunu darba
vietu izveidi ar vidi un enerģētiku saistītās nozarēs;
(b)         
informācijas un komunikāciju
tehnoloģiju izmantošanas un kvalitātes, kā arī
piekļuves uzlabošana tām, attīstot digitālās prasmes,
ieguldot e-iekļaušanā, e-prasmēs un saistītās
uzņēmējdarbības prasmēs;
(c)         
pētniecības tehnoloģiju,
tehnoloģiju attīstības un inovācijas stiprināšana,
attīstot pēcdiploma studijas, pētnieku apmācību,
sadarbības tīklu veidošanas pasākumus un partnerības starp
augstākās izglītības iestādēm,
pētniecības un tehnoloģiju centriem un uzņēmumiem;
(d)         
mazo un vidējo uzņēmumu
konkurētspējas uzlabošana, sekmējot uzņēmumu un darba
ņēmēju pielāgošanos un palielinot ieguldījumus
cilvēkkapitālā.
4. pants
Saderība un
tematiskā koncentrācija
3.                      
Lai izpildītu stratēģijas
"Eiropa 2020" pamatmērķus attiecībā uz
nodarbinātību, izglītību un nabadzības
samazināšanu, dalībvalstis nodrošina darba programmās noteiktās
stratēģijas un darbību saderību un to orientāciju uz valsts
reformas programmās un attiecīgajos Padomes ieteikumos noteikto
jautājumu risināšanu saskaņā ar Līguma 148. panta
4. punktu.
4.                      
Vismaz 20 % no kopējiem ESF resursiem
katrā dalībvalstī piešķir Regulas (ES) Nr. [..]
9. panta 9. punktā noteiktajam tematiskajam mērķim
"sociālās iekļaušanas veicināšana un cīņa ar
nabadzību".
5.                      
Dalībvalstis nodrošina tematisko
koncentrāciju atbilstoši šādai kārtībai.
(a)              
Attīstītākiem reģioniem
dalībvalstis koncentrē 80 % no piešķirtā atbalsta
katrai darbības programmai līdz pat četrām no 3. panta
1. punktā noteiktajām ieguldījumu prioritātēm.
(b)              
Pārejas reģioniem dalībvalstis
koncentrē 70 % no piešķirtā atbalsta katrai darbības
programmai līdz pat četrām no 3. panta 1. punktā
noteiktajām ieguldījumu prioritātēm.
(c)              
Mazāk attīstītiem reģioniem
dalībvalstis koncentrē 60 % no piešķirtā atbalsta katrai
darbības programmai līdz pat četrām no 3. panta
1. punktā noteiktajām ieguldījumu prioritātēm.
5. pants
Rādītāji
6.                      
Šīs regulas pielikumā noteiktos
kopējos rādītājus un programmai specifiskos rādītājus
izmanto atbilstoši Regulas (ES) Nr. [..] 24. panta 3. punkta un
87. panta 2. punkta b) apakšpunkta ii) daļai. Visi
rādītāji ir izteikti absolūtos skaitļos.          
Kopējie un programmai specifiskie īstenošanas rādītāji
attiecas uz daļēji vai pilnībā īstenotām
darbībām. Vajadzības gadījumā attiecībā uz
atbalstīto darbību raksturu nosaka kopējus kvantitatīvus
mērķlielumus 2022. gadam. Sākotnējā
stāvokļa rādītāji ir noteikti nulles līmenī.       
Kopējie un programmai specifiskie rezultātu rādītāji
attiecas uz prioritāšu asīm vai noteiktajām prioritātes ass
apakšprioritātēm. Sākotnējā stāvokļa
rādītājiem izmanto jaunākos pieejamos datus. Kopējie
kvantitatīvie mērķlielumi noteikti 2022. gadam.
7.                      
Vienlaicīgi ar gada īstenošanas
ziņojumiem vadošā iestāde nosūta elektroniski
strukturētus datus par katru ieguldījumu prioritāti. Datos
iekļauta kategorizācija un īstenošanas un rezultātu
rādītāji.
II nodaļa
Īpaši noteikumi programmu veidošanai un īstenošanai
6. pants
Partneru iesaistīšana
8.                      
Sociālo partneru un citu ieinteresēto personu,
jo īpaši nevalstisko organizāciju, iesaistīšana darbības
programmu īstenošanā, kā noteikts Regulas (ES)
Nr. [..] 5. pantā, var notikt ar vispārējo
piešķīrumu palīdzību, kā noteikts Regulas (ES)
Nr. [..] 112. panta 7. punktā. Tādā
gadījumā darbības programmā norāda to programmas
daļu, uz kuru attiecas vispārējā dotācija, tostarp
provizorisku finanšu asignējumu, kas tai piešķirts no katras
prioritātes ass. 
9.                      
Lai veicinātu sociālo partneru
pienācīgu līdzdalību ESF atbalstītās
darbībās, darbības programmas vadošā iestāde
reģionā, kā noteikts Regulas (ES) Nr. [..]
82. panta 2. punkta a) apakšpunktā, vai
dalībvalstīs, kuras ir atbilstīgas saņemt Kohēzijas
fonda atbalstu, nodrošina atbilstošu ESF resursu piešķiršanu spēju
veidošanas pasākumiem – mācību, sadarbības tīklu
veidošanas pasākumi un sociālā dialoga stiprināšana, un
darbībām, kuras kopīgi veic sociālie partneri.
10.                  
Lai veicinātu nevalstisko organizāciju
pienācīgu līdzdalību un piekļuvi ESF
atbalstītām darbībām, jo īpaši sociālās
iekļaušanas, dzimumu līdztiesības un vienlīdzīgu
iespēju jomā, darbības programmas vadošā iestāde
reģionā, kā noteikts Regulas (ES) Nr. [..]
82. panta 2. punkta a) apakšpunktā, vai dalībvalstīs,
kuras ir atbilstīgas saņemt Kohēzijas fonda atbalstu, nodrošina
atbilstoša ESF resursu piešķiršanu spēju veidošanas
darbībām nevalstiskām organizācijām.
7. pants
Sieviešu un vīriešu
līdztiesības veicināšana
Dalībvalstis un Komisija veicina
vīriešu un sieviešu līdztiesību, izmantojot vienādu pieeju,
kā minēts Regulas (ES) Nr. [..] 7. pantā, un
īpaši pielāgotas darbības, kas minētas 3. panta
1. punkta a) apakšpunkta iv) daļā, jo īpaši ar
mērķi palielināt sieviešu ilgtspējīgu
līdzdalību un sasniegumus nodarbinātībā, kā
arī darba tirgū samazināt segregāciju pēc dzimuma,
apkarot dzimumu stereotipus izglītībā un apmācībā
un sekmēt profesionālās un personīgās dzīves
līdzsvarošanu vīriešiem un sievietēm.
8. pants
Vienlīdzīgu
iespēju un nediskriminācijas sekmēšana
Dalībvalstis un Komisija veicina
vienlīdzīgas iespējas visiem, tostarp piekļuvi cilvēkiem
ar īpašām vajadzībām, optimizējot
nediskriminācijas principu, kā minēts Regulas (ES)
Nr. [..] 7. pantā, un izmantojot īpašas darbības
3. pantā, un jo īpaši 3. panta 1. punkta
c) apakšpunkta iii) ievilkumā noteikto ieguldījumu
prioritāšu ietvaros. Minētās darbības ir paredzētas
cilvēkiem, kuriem draud diskriminācija, un cilvēkiem ar
īpašām vajadzībām, lai palielinātu viņu
līdzdalību darba tirgū, kāpinātu sociālo iekļaušanu,
samazinātu nevienlīdzību attiecībā uz
izglītības sasniegumiem un veselības stāvokli, kā
arī lai veicinātu pāreju no institucionālās
aprūpes uz aprūpi vietējā līmenī.
9. pants
Sociālā
inovācija
11.                  
ESF veicina sociālo inovāciju visās
jomās, kas ietvertas ESF darbības jomā, kā noteikts
šīs regulas 3. pantā, jo īpaši nolūkā testēt
un plašāk pielietot inovatīvus risinājumus, lai risinātu
sociālās vajadzības.
12.                  
Dalībvalstis, atbilstoši savām
vajadzībām, darbības programmās nosaka sociālās
inovācijas tēmas.
13.                  
Komisija veicina spēju veidošanu
sociālajai inovācijai, jo īpaši atbalstot savstarpējas
mācības, veidojot sadarbības tīklus un izplatot labu praksi
un metodiku.
10. pants
Starptautiska sadarbība
14.                  
Dalībvalstis atbalsta starptautisku
sadarbību, lai veicinātu savstarpējas mācības un
tādējādi palielinātu ESF atbalstītās politikas
efektivitāti. Starptautiskajā sadarbībā iesaistīti
partneri vismaz no divām dalībvalstīm.
15.                  
Dalībvalstis var izvēlēties
starptautiskās sadarbības tēmas no Komisijas
ierosinātā un ESF komitejas apstiprinātā saraksta.
16.                  
Komisija veicina starptautisko sadarbību par
2. punktā minētajām tēmām, izmantojot
savstarpējās mācības un koordinētu un vienotu
rīcību. Jo īpaši Komisija vada ES līmeņa platformu,
lai veicinātu pieredzes apmaiņu, spēju veidošanu un sadarbības
tīklu veidošanu, kā arī izplatītu attiecīgus
sasniegumus. Turklāt, lai sekmētu starptautisko sadarbību,
Komisija izstrādā koordinētu īstenošanas sistēmu,
kurā iekļauti kopējie atbilstības kritēriji,
darbību veidi un laika grafiki, kā arī kopējas metodiskas
pieejas uzraudzībai un vērtēšanai. 
11. pants
Fondam specifiskie noteikumu
darbības programmām
17.                  
Atkāpjoties no Regulas Nr. [..]
87. panta 1. punkta noteikumiem, darbības programmās var
noteikt prioritāšu asis sociālās inovācijas un
starptautiskās sadarbības īstenošanai, kā minēts
9. un 10. pantā.
2.           Atkāpjoties no Regulas
Nr. [..] 109. panta 3. punkta noteikumiem, maksimālo
līdzfinansējuma likmi prioritātes asij palielina par desmit
procentpunktiem, taču nepārsniedzot 100 % gadījumos, kad
prioritātes ass ir pilnībā veltīta sociālai
inovācijai vai starptautiskai sadarbībai, vai arī abu
iepriekšminēto kombinācijai.
3.           Papildus Regulas (ES)
Nr. [..] 87. panta 3. punkta noteikumiem, darbības
programmās nosaka arī ieguldījumu no plānotajām ESF
atbalstītajām darbībām:
(e)         
Regulas (ES) Nr. [..] 91. panta 1. un
7. punktā uzskaitītajiem tematiskajiem mērķiem
atbilstoši katrai prioritātes asij;
(f)           
sociālajai inovācijai un starptautiskajai
sadarbībai, kā minēts 9. un 10. pantā, ja uz
tām neattiecas prioritātes ass.
12. pants
Īpaši noteikumi
saistībā ar teritoriālām īpatnībām
1.           ESF var atbalstīt vietējās
sabiedrības vadītas attīstības stratēģijas,
kā minēts Regulas (ES) Nr. [..] 28. pantā,
teritoriālos līgumus, vietējās iniciatīvas
nodarbinātībai, izglītībai un sociālajai
iekļaušanai, kā arī integrētus teritoriālus
ieguldījumus (ITI), kā minēts Regulas (ES)
Nr. [..] 99. pantā.
2.           Papildinot ERAF intervenci,
kā minēts Regulas (ES) Nr. [ERAF] 7. pantā, ESF
var sniegt atbalstu ilgtspējīgai pilsētvides
attīstībai, izmantojot stratēģijas, kurās noteiktas
integrētas darbības tādu ekonomikas, vides un sociālo
jautājumu risināšanai, kas skar partnerattiecību līgumos
minēto pilsētvidi.
III nodaļa
Īpaši nosacījumi attiecībā uz finanšu pārvaldību
13. pants
Izdevumu atbilstība
18.                  
ESF sniedz atbalstu atbilstīgajiem izdevumiem,
kuri, neskarot Regulas (ES) Nr. [..] 109. panta 2. punkta b) apakšpunktu,
var ietvert jebkādus finanšu resursus, kurus kopīgi iemaksā
darba devēji un darba ņēmēji.
19.                  
Atkāpjoties no Regulas (ES) Nr. [..]
60. panta 2. punkta noteikumiem, ESF var sniegt atbalstu izdevumiem,
kas radušies tādām darbībām, kuras norit ārpus
programmas, taču Savienības iekšienē, ja tiek izpildīti
šādi divi nosacījumi:
(g)         
darbība sekmē programmu;
(h)         
iestāžu pienākumus programmā
attiecībā uz darbības pārvaldību, kontroli un
revīziju veic par to programmu atbildīgās iestādes, kuras ietvaros
darbībai piešķirts atbalsts, vai arī tās noslēdz
līgumu ar iestādēm tajā dalībvalstī, kurā
darbība tiek īstenota, ar nosacījumu, ka izpildīti
2. punkta a) apakšpunktā minētie noteikumi un ka
izpildīti darbības pārvaldības, kontroles un revīzijas
pienākumi.
20.                  
Papildus Regulas (ES) Nr. [..] 59. panta
3. punkta noteikumiem, infrastruktūras, zemes un nekustamā
īpašuma iegāde nav atbilstīga ESF atbalsta saņemšanai.
21.                  
Ieguldījumi natūrā kā pabalsti
vai alga, ko trešā puse izmaksā darbības dalībniekiem, var
būt atbilstīgi ESF ieguldījuma saņemšanai, ar
nosacījumu, ka atbalsta lielums nepārsniedz trešās puses
izmaksas un ka minētie izdevumi ir saskaņā ar valsts
noteikumiem, tostarp grāmatvedības noteikumiem.
14. pants
Vienkāršoti izmaksu
risinājumi
22.                  
Papildus Regulas (ES) Nr. [..]
57. pantā minētajām metodēm, Komisija var
atmaksāt dalībvalsts segtos izdevumus, balstoties uz Komisijas
definētajām vienību izmaksu standarta shēmām un
vienreizējiem maksājumiem. Summas, kas aprēķinātas
pamatojoties uz iepriekšminēto, tiek uzskatītas par
saņēmējiem izmaksātu valsts atbalstu un par
atbilstīgiem izdevumiem Regulas (ES) Nr. [..] piemērošanas
nolūkā.
Tādēļ Komisija ir pilnvarota
pieņemt deleģētus aktus atbilstoši 16. pantam
saistībā ar attiecīgo darbību veidu, vienību izmaksu
standarta shēmu un vienreizējo maksājumu definīcijām
un to maksimālajām summām, kuras var pielāgot atbilstoši
piemērojamajām, kopīgi apstiprinātajām metodēm. 
Finanšu revīzijas uzdevums ir
pārliecināties, ka ir izpildīti Komisijas atmaksas
nosacījumi, balstoties uz vienību izmaksu standarta shēmām
un vienreizējiem maksājumiem. 
Ja izmantoti minētie finansējuma veidi,
dalībvalsts darbības atbalstam var piemērot savu
grāmatvedības kārtību. Šajā regulā un Regulā
(ES) Nr. [..] revīzijas iestāde vai Komisija neveic
minētās grāmatvedības kārtības un no tās
izrietošo summu revīziju. 
23.                  
Atbilstoši Regulas (ES) Nr. [..]
57. panta 1. punkta d) apakšpunktam un 4. punkta
d) apakšpunktam, atlikušo darbības atbilstīgo izdevumu segšanai
var izmantot vienotu likmi, kas nepārsniedz 40 % no
atbilstīgajām tiešajām personāla izmaksām. 
24.                  
Piešķīrumus, kas atmaksāti,
pamatojoties uz darbības atbilstīgajiem izdevumiem, kas noteikti,
piemērojot vienotas likmes finansējumu, vienību izmaksu
standarta shēmas un vienreizējus maksājumus, kā minēts
Regulas (ES) Nr. [..] 57. panta 1. punktā, var
aprēķināt katrā gadījumā atsevišķi,
ņemot vērā vadošās iestādes iepriekš apstiprināto
budžeta projektu, gadījumos, kad valsts atbalsts nepārsniedz
EUR 100 000.
25.                  
Piešķīrumi, kuriem valsts atbalsts
nepārsniedz EUR 50 000, tiek izteikti kā vienreizēji
maksājumi vai vienību izmaksu standarta shēmas, izņemot
tās darbības, kurām paredzēts valsts shēmas atbalsts.         

15. pants
Finanšu instrumenti
26.                  
Atbilstoši Regulas (ES) Nr. [..]
32. panta noteikumiem, ESF var atbalstīt darbības un politikas
virzienus, kas ietilpst fonda darbības jomā, izmantojot finanšu
instrumentus, piemēram, riska sadales shēmas, pašu kapitāls un
parāds, garantiju fondi, līdzdalības fondi un aizdevuma fondi. 
27.                  
Eiropas Sociālo fondu var izmantot, lai
tādām valsts un reģionālā līmeņa
publiskajām un privātajām struktūrām uzlabotu
piekļuvi kapitāla tirgiem, kuras īsteno darbības un
politikas virzienus, kas ietilpst ESF darbības jomā, kā arī
darbības programmas, izmantojot "uz ESF politiku balstītas garantijas",
ja Komisija tās apstiprinājusi.
Komisija ir pilnvarota pieņemt
deleģētus aktus atbilstoši 16. pantam, lai noteiktu īpašus
noteikumus un nosacījumus dalībvalstu pieteikumiem, tostarp uz
politiku balstītu garantiju griestus, jo īpaši nodrošinot, lai to
izmantošana neradītu pārāk lielu publisko struktūru
parādu. 
Komisija izvērtē katru pieteikumu, un
Komisija apstiprina katru "uz ESF politiku balstītu garantiju"
ar nosacījumu, ka tā ietilpst Regulas (ES) Nr. [..]
87. pantā minētajā darbības programmā un ka
tā atbilst noteiktajiem īpašajiem noteikumiem un nosacījumiem.            

IV nodaļa
Pilnvaru deleģēšana un nobeiguma noteikumi
16. pants
Deleģēšanas
īstenošana
28.                  
Pilnvaras pieņemt deleģētos aktus
Komisijai piešķir, ievērojot šajā pantā
izklāstītos nosacījumus.
29.                  
Regulas 14. panta 1. punkta un
15. panta 2. punktā minēto pilnvaru deleģējumu
piešķir uz nenoteiktu laiku, sākot no 2014. gada
1. janvāra.
30.                  
Eiropas Parlaments vai Padome jebkurā
laikā var atsaukt 14. panta 1. punkta pirmajā
daļā un 15. panta 2. punktā otrajā daļā
minēto pilnvaru deleģēšanu. Minētajā lēmumā
norādīto pilnvaru deleģēšanu izbeidz ar atsaukšanas
lēmumu. Tas stājas spēkā nākamajā dienā pēc
šāda lēmuma publicēšanas Eiropas Savienības
Oficiālajā Vēstnesī vai tajā
norādītā vēlākā datumā. Tas neskar jau
spēkā esošos deleģētos aktus.
31.                  
Tiklīdz tā pieņem deleģēto
aktu, Komisija par to paziņo vienlaikus Eiropas Parlamentam un Padomei.
32.                  
Deleģētais akts, kas pieņemts
saskaņā ar 14. panta 1. punkta pirmo daļu un
15. punkta 2. punkta otro daļu, stājas spēkā tikai
tad, ja ne Eiropas Parlaments, ne Padome 2 mēnešu laikā pēc
informācijas saņemšanas nav izteikuši iebildumus vai ja pirms
minētā termiņa beigām gan Eiropas Parlaments, gan Padome ir
paziņojuši Komisijai, ka necels iebildumus. Pēc Eiropas
Parlamenta vai Padomes ierosmes minēto termiņu pagarina par diviem
mēnešiem.
17. pants
Atcelšana
Ar šo no 2014. gada 1. janvāra
atceļ Regulu (EK) Nr. 1081/2006.
Atsauces uz atcelto regulu uzskata par
atsaucēm uz šo regulu.
18. pants
Pārskatīšanas
klauzula
Saskaņā ar Līguma 164. panta
noteikumiem Eiropas Parlaments un Padome līdz 2020. gada
31. decembrim pārskata šo regulu.
19. pants
Stāšanās
spēkā
Šī regula stājas spēkā
nākamajā dienā pēc tās publicēšanas Eiropas
Savienības Oficiālajā Vēstnesī.
Šī regula uzliek saistības
kopumā un ir tieši piemērojama visās dalībvalstīs.
Briselē,
Eiropas Parlamenta vārdā —                       Padomes
vārdā —
priekšsēdētājs                                                priekšsēdētājs
PIELIKUMS
Kopējie īstenošanas un rezultātu rādītāji ESF
ieguldījumiem
(2)                   
Kopējie īstenošanas
rādītāji par dalībniekiem
Dalībnieki[20] ir
personas, kas saņem tiešu ESF ieguldījumu atbalstu un kuras var
identificēt, kurām var lūgt sniegt savu aprakstu un kurām
paredzēti īpaši izdevumi. Citi saņēmēji nebūtu
uzskatāmi par dalībniekiem.
·      Bezdarbnieki, tostarp ilgtermiņa bezdarbnieki*
·      Ilgtermiņa bezdarbnieki*
·      Neaktīvas personas*
·      Izglītībā vai apmācībā neiesaistītas
neaktīvas personas*
·      Nodarbinātas personas, tostarp pašnodarbinātas personas*
·      Vecumā līdz 25 gadiem*
·      Vecumā pēc 54 gadiem*
·      Ar pamatskolas izglītību (ISCED 1. līmenis)
vai zemākā līmeņa vidējo izglītību (ISCED
2. līmenis)*
·      Ar vidējo izglītību (ISCED 3. līmenis)
vai pēcvidējo izglītību (ISCED
4. līmenis)*
·      Ar augstāko izglītību (ISCED 5. līmenis
līdz 8. līmenis)*
·      Migranti, personas ar ārvalstu izcelsmi, minoritātes (tostarp
nelabvēlīgos apstākļos esošas kopienas, piemēram,
romi)**
·      Personas ar īpašām vajadzībām**
·      Citas nelabvēlīgā situācijā esošas personas**
Kopējo dalībnieku skaitu,
pamatojoties uz īstenošanas rādītājiem, aprēķina
automātiski.
Minētie dati par dalībniekiem, kas
piedalās ESF atbalstītā darbībā, jāsniedz gada
īstenošanas ziņojumos, kā norādīts Regulas (ES)
Nr. [..] 44. panta 1. un 2. punktā un 101. panta
1. punktā. Visi dati jāatspoguļo pēc dzimuma.       

(3)                   
Kopējie īstenošanas
rādītāji organizācijām
·      Projektu skaits, ko pilnībā vai daļēji
īstenojuši sociālie partneri vai nevalstiskās organizācijas
·      Projektu skaits, kas darbojas publiskajā pārvaldē vai
publisko pakalpojumu jomā 
·      Atbalstīto mikrouzņēmumu, mazo un vidējo
uzņēmumu skaits 
Minētie dati jāsniedz gada
īstenošanas ziņojumos, kā norādīts Regulas (ES)
Nr. [..] 44. panta 1. un 2. punktā un 101. panta
1. punktā.         

(4)                   
Kopējie tūlītējo rezultātu
rādītāji par dalībniekiem
·      Neaktīvie dalībnieki, kas nesen sākuši darba
meklējumus pēc aiziešanas
·      Izglītībā/mācībās iesaistītie
dalībnieki pēc aiziešanas
·      Kvalifikāciju ieguvēji dalībnieki pēc aiziešanas
·      Nodarbinātībā iesaistītie dalībnieki pēc
aiziešanas
Minētie dati jāsniedz gada
īstenošanas ziņojumos, kā norādīts Regulas (ES)
Nr. [..] 44. panta 1. un 2. punktā un 101. panta
1. punktā. Visi dati jāatspoguļo pēc dzimuma.    

(5)                   
Kopējie ilgtermiņa rezultātu
rādītāji par dalībniekiem
·      Nodarbinātībā iesaistītie dalībnieki 6
mēnešus pēc aiziešanas 
·      Pašnodarbinātībā iesaistītie dalībnieki
6 mēnešus pēc aiziešanas
·      Dalībnieki labākā darba tirgus situācijā 6
mēnešus pēc aiziešanas
Minētie dati jāsniedz gada
īstenošanas ziņojumos, kā norādīts Regulas (ES)
Nr. [..] 44. panta 4. punktā. Tie jāsavāc,
balstoties uz dalībnieku reprezentatīvu kopumu katrā prioritātes
asī vai apakšprioritātē. Kopuma iekšējais derīgums
jānodrošina tā, lai datus var vispārināt prioritāšu
ašu vai apakšprioritāšu līmenī. Visi dati jāatspoguļo
pēc dzimuma.
[1]               Piektais
ziņojums par ekonomikas, sociālo un teritoriālo kohēziju,
2010. gada novembris.
[2]               Komisijas
paziņojums Eiropas Parlamentam, Padomei, Eiropas Ekonomikas un
sociālo lietu komitejai un Reģionu komitejai: "ЕS budžeta pārskatīšana”, COM(2010) 700,
19.10.2010.
[3]               Komisijas
paziņojums Eiropas Parlamentam, Padomei, Eiropas Ekonomikas un
sociālo lietu komitejai un Reģionu komitejai: "Budžets stratēģijai "Eiropa 2020"",
COM(2011) 500, 29.6.2011.
[4]               Komisijas
dienestu darba dokuments: Results of the public consultation on the
conclusions of the fifth report on economic, social and territorial cohesion,
SEC(2011) 590 final, 13.5.2011.
[5]               Eiropas Parlamenta 2010. gada 7. oktobra rezolūcija par Eiropas
Sociālā fonda nākotni, P7_TA(2010)0357.        
Eiropas Parlamenta 2010. gada 7. oktobra rezolūcija par ES
kohēzijas un reģionālo politiku pēc 2013. gada,
P7_TA(2010)0356.
[6]               OV C 132/8,
3.5.2011.
[7]               OV C 166/08,
7.6.2011.
[8]               COM(2010) 700,
19.10.2010.
[9]               OV C ,
... , lpp.
[10]             OV C , ...
, lpp.
[11]             OV C , ...
, lpp.
[12]             COM(2010)
2020, galīgā redakcija, 3.3.2010.
[13]             COM(2010) 682, galīgā redakcija, 23.11.2010.
[14]             COM(2010) 477, galīgā redakcija, 15.9.2010.
[15]             COM(2010) 758, galīgā
redakcija, 16.12.2010.
[16]             COM(2010) 245, galīgā redakcija, 26.8.2010.
[17]             COM(2010)
546, galīgā redakcija, 6.10.2010.
[18]             OV L 210,
31.7.2006., 12. lpp.
[19]             Padomes
2010. gada 13. jūlija Ieteikums par vispārējām
pamatnostādnēm dalībvalstu un Savienības ekonomikas
politikai (OV L 191, 23.7.2010., 28.-34. lpp.) un Padomes 2010. gada 21. oktobra
Lēmums par dalībvalstu nodarbinātības politikas
pamatnostādnēm (OV L 308, 24.11.2010., 46.-51. lpp.).
[20]             Dalībvalstu
noteiktajai datu apstrādes kārtībai jāatbilst Eiropas
Parlamenta un Padomes 1995. gada 24. oktobra
Direktīvas 95/46/EK par personu aizsardzību attiecībā
uz personas datu apstrādi un šādu datu brīvu apriti, un jo
īpaši tās 7. un 8. panta noteikumiem.                
Dati, kas apzīmēti ar *, ir personas dati atbilstoši
minētās direktīvas 7. pantam. Šādu datu apstrāde
vajadzīga, lai izpildītu uz personas datu apstrādātāju
attiecināmas juridiskas saistības (7. panta c) punkts). Personas
datu apstrādātāja definīcija ir dota minētās
direktīvas 2. pantā.               
Dati, kas apzīmēti ar **, ir īpašu kategoriju dati atbilstoši
minētās direktīvas 8. pantam. Ievērojot noteikumu par
atbilstošām garantijām, dalībvalstis, pamatojoties uz
būtiskām sabiedrības interesēm, var noteikt
izņēmumus papildus 8. panta 2. punktā minētajiem
vai nu ar attiecīgās valsts tiesībām, vai ar
uzraudzības iestādes lēmumu (8. panta 4. punkts).